-----------------------------------------------------------------------
  2. ลักษณะการประกอบธุรกิจ

  -----------------------------------------------------------------------

2.1 ประวัติความเป็นมา การเปลี่ยนแปลง และพัฒนาการที่สำคัญ

บริษัท สตีล อินเตอร์เทค จำกัด (มหาชน) (“บริษัท”) ก่อตั้งขึ้นเมื่อวันที่ 6 สิงหาคม 2536
โดยใช้ชื่อว่าบริษัท ธิติพัฒน์ เซิร์ฟพอยท์ จำกัด
แรกเริ่มมีวัตถุประสงค์หลักเพื่อเป็นตัวแทนจำหน่ายแผ่นหลังคาเหล็กเคลือบขึ้นลอน
โดยเปลี่ยนชื่อเป็นบริษัท สตีล อินเตอร์เทค จำกัด ในวันที่ 8 ธันวาคม 2537 ต่อมาในปี 2538
นายประสิทธิ์ อุ่นวรวงศ์ ซึ่งดำรงตำแหน่งรองกรรมการผู้จัดการบริษัทในขณะนั้น
ได้เข้าซื้อหุ้นจากผู้ถือหุ้นรายใหญ่ของบริษัทและขึ้นดำรงตำแหน่งกรรมการผู้จัดการ
จากนั้นบริษัทจึงขยายกิจการโดยการสร้างโรงงานขึ้นรูปลอนหลังคา
และขยายประเภทของผลิตภัณฑ์ให้มีความหลากหลายมากขึ้นโดยมีการเพิ่มการผลิตและจัดจำหน่ายผนัง
ฝ้า บานเกล็ดระบายอากาศ โครงหลังคา และวัสดุประกอบอื่น ๆ
ซึ่งจากการปรับปรุงการบริหารกิจการใหม่ ตลอดจนมีการวางแผนการตลาดที่ดี
จึงทำให้ผลการดำเนินงานของบริษัทภายใต้การบริหารงานของนายประสิทธิ์มีกำไรตลอดมา
และมีการขยายตัวของธุรกิจอย่างต่อเนื่องมาจนถึงปัจจุบัน

การเปลี่ยนแปลง และพัฒนาการที่สำคัญ

  --------------- -----------------------------------------------------------------
  6 สิงหาคม 2536   บริษัทดำเนินธุรกิจในนาม “บริษัท ธิติพัฒน์ เซิร์ฟพอยท์ จำกัด” ด้วยทุนจดทะเบียน 2
                  ล้านบาท จำนวนหุ้น 20,000 หุ้น มูลค่าที่ตราไว้หุ้นละ 100 บาท มีสำนักงานตั้งอยู่เลขที่
                  331-332 หมู่ 3 ถนน สุขสวัสดิ์ 29 แขวงราษฎร์บูรณะ เขตราษฎร์บูรณะ กรุงเทพฯ
                  10400

  8 ธันวาคม 2537   เปลี่ยนชื่อเป็นบริษัท สตีล อินเตอร์เทค จำกัด

  28 พฤษภาคม 2538 เพิ่มทุนจดทะเบียนจาก 2.0 ล้านบาทเป็น 2.4 ล้านบาท
                  โดยมีวัตถุประสงค์เพื่อใช้เป็นเงินทุนหมุนเวียน

  15 กันยายน 2538  เพิ่มทุนจดทะเบียนจาก 2.4 ล้านบาทเป็น 5.6 ล้านบาท
                  โดยมีวัตถุประสงค์เพื่อใช้เป็นเงินทุนหมุนเวียน โดยกลุ่มของนายประสิทธิ์ อุ่นวรวงศ์
                  (ประกอบด้วยนายประสิทธิ์ อุ่นวรวงศ์,นายเทพศักดิ์ อุ่นปิติพงษา และนายณัช หวังมหาพร)
                  ถือหุ้นร้อยละ 38.39

  10 พฤศจิกายน     จดทะเบียนเครื่องหมายการค้า “ROLLFORM”
  2538            ซึ่งยังคงใช้เป็นเครื่องหมายการค้าสำหรับแผ่นเหล็กเคลือบขึ้นลอนของบริษัทจนถึงปัจจุบัน

  6 มิถุนายน 2540   กลุ่มนายประสิทธิ์ อุ่นวรวงศ์ (ประกอบด้วยนายประสิทธิ์ อุ่นวรวงศ์, นายเทพศักดิ์
                  อุ่นปิติพงษา นายณัช หวังมหาพร และนางเกษมศรี วรรณโรจน์) เข้าซื้อหุ้นจากผู้ถือหุ้นเดิม
                  โดยเพิ่มสัดส่วนการถือหุ้นเป็นร้อยละ 72.32

  27 ตุลาคม 2542   เพิ่มทุนจดทะเบียนจาก 5.6 ล้านบาทเป็น 20.5 ล้านบาท
                  เพื่อลงทุนในเครื่องจักรและสร้างโรงงานขึ้นรูปลอนหลังคา

  29 ตุลาคม 2542   ก่อตั้งบริษัท สตีล อินเตอร์คอน จำกัด (“สตีล อินเตอร์คอน”)
                  ซึ่งดำเนินธุรกิจให้บริการติดตั้งแผ่นเหล็กเคลือบขึ้นลอนที่บริษัทผลิตและจัดจำหน่าย
                  มีทุนจดทะเบียน 1 ล้านบาท แบ่งเป็นหุ้นสามัญ 10,000 หุ้น มูลค่าที่ตราไว้หุ้นละ 100
                  บาท โดยบริษัทลงทุนในสัดส่วนร้อยละ 30 คิดเป็นมูลค่าเงินลงทุน 0.3 ล้านบาท
                  การก่อตั้ง สตีล อินเตอร์คอน
                  นี้มีวัตถุประสงค์หลักเพื่อแยกการขายและบริการติดตั้งออกจากกัน ทำให้การหักภาษี ณ
                  ที่จ่าย ถูกหักในส่วนของการบริการติดตั้งที่ดำเนินการโดย สตีล อินเตอร์คอน เท่านั้น

  13 กันยายน 2544  ย้ายสำนักงานใหญ่และโรงงานผลิตมาที่ที่ตั้งปัจจุบัน คือเลขที่ 8 หมู่ 15 ซอยกิ่งแก้ว 11
                  ตำบลบางพลีใหญ่ อำเภอบางพลี จังหวัดสมุทรปราการ 10540

  31 สิงหาคม 2547  เพิ่มทุนจดทะเบียนจาก 20.5 ล้านบาทเป็น 35 ล้านบาท โดยออกหุ้นสามัญใหม่จำนวน
                  145,000 หุ้น เสนอขายให้กับผู้ถือหุ้นเดิมตามสัดส่วนการถือหุ้น
                  ในราคามูลค่าที่ตราไว้หุ้นละ 100 บาท เพื่อใช้เป็นเงินทุนหมุนเวียน

  30 กันยายน 2547  ขายเงินลงทุนของ สตีล อินเตอร์คอน ตามมูลค่าทางบัญชี ในราคาหุ้นละ 208 บาท
                  รวมมูลค่า 624,000 บาท ให้กับนายณัช หวังมหาพร ผู้ถือหุ้นของบริษัท
                  เพื่อรอการเลิกกิจการ (รายละเอียดในรายการระหว่างกัน ส่วนที่ 2 หน้า 51)
                  และโอนโครงการที่ สตีล อินเตอร์คอน รับเหมาติดตั้งทั้งหมดมาที่บริษัท
                  โดยไม่มีการทำธุรกิจร่วมกันอีกต่อไป ทั้งนี้ การปรับโครงสร้างบริษัท
                  มีวัตถุประสงค์หลักเพื่อลดความซับซ้อนในการจัดทำงบการเงินรวม
                  ลดค่าใช้จ่ายในการตรวจสอบงบการเงิน
                  รวมทั้งเพิ่มความชัดเจนและโปร่งใสในการบริหารงาน

  11 กุมภาพันธ์ 2548 ได้รับการรับรองมาตรฐาน ISO 9001: 2000 ในเรื่อง “Manufacture of Metal
                  Sheet for Construction” จาก BVQI (Thailand) Ltd.

  16 มีนาคม 2548   จดทะเบียนแปรสภาพเป็นบริษัทมหาชน เปลี่ยนแปลงมูลค่าที่ตราไว้เป็นหุ้นละ 1 บาท

  6 พฤษภาคม 2548  เพิ่มทุนจาก 35 ล้านบาทเป็น 50 ล้านบาท
                  โดยการออกและเสนอขายหุ้นสามัญเพิ่มทุนต่อประชาชนจำนวน 15 ล้านหุ้น
                  และนำหุ้นสามัญของบริษัทเข้าจดทะเบียนในตลาดหลักทรัพย์เอ็มเอไอ
                  ตามหนังสืออนุมัติเลขที่ บจ.897/2548 ลงวันที่ 30 พฤศจิกายน 2548
                  และบริษัทได้ทำการซื้อขายหลักทรัพย์ครั้งแรกเมื่อวันที่ 20 ธันวาคม 2548

  2549            บริษัทฯ ได้ลงทุนในการซื้อเครื่องจักรผลิตแผ่นหลังคาเหล็กเคลือบขึ้นลอนรูปแบบลอนสูง
                  (High-rib) (V-750BL) กำลังการผลิต 3,400 ตันต่อปี หรือประมาณ 600,000
                  ตารางเมตรต่อปี และเครื่องจักรผลิตแปเหล็กกล้ากำลังสูงรูปตัว C และ Z กำลังการผลิต
                  2,000 ตันต่อปี ทั้งนี้ปลายไตรมาส 4 ปี 2549 บริษัทฯ ได้ขยายพื้นที่โรงงาน
                  และคาดว่าจะแล้วเสร็จในปลายไตรมาส 1 ปี 2550
                  จะส่งผลให้มีพื้นที่เก็บสินค้าสำเร็จรูปเพิ่มขึ้น
                  และสามารถรองรับการขยายตัวของยอดขายของบริษัทฯ ในอนาคตได้เป็นอย่างดี
  --------------- -----------------------------------------------------------------

2.2 ภาพรวมของการประกอบธุรกิจของบริษัท

สถานการณ์เศรษฐกิจโดยรวมในรอบปี 2549 ที่เพิ่งผ่านพ้นไป
ประเทศไทยต้องเผชิญกับเหตุการณ์ต่างๆ มากมาย ทั้งวิกฤติราคาน้ำมัน
อัตราเงินเฟ้อที่อยู่ในระดับสูง ความวุ่นวายทางการเมือง ซึ่งนำมาซึ่งเหตุการณ์รัฐประหารเมื่อวันที่
19 กันยายน 2549 สถานการณ์น้ำท่วมใหญ่ 47 จังหวัด
และค่าเงินบาทที่แข็งค่าขึ้นจนมีผลกระทบต่อภาคธุรกิจส่งออก
นอกจากนี้ยังมีสถานการณ์ความไม่สงบในพื้นที่ภาคใต้ 3 จังหวัดที่คุกรุ่นต่อเนื่องมายาวนานกว่า 3 ปี
ส่งผลให้เศรษฐกิจโดยรวมในปี 2549 ตกอยู่ในสภาพชะงักงัน

บริษัทซึ่งเป็นผู้ผลิตและจัดจำหน่ายวัสดุก่อสร้าง ประเภทแผ่นเหล็กเคลือบสังกะสีผสมอลูมิเนียมขึ้นลอน
ทั้งชนิดเคลือบสีและชนิดไม่เคลือบสี ซึ่งสามารถใช้มุงหลังคา ประกอบเป็นฝาผนัง ใช้เป็นฝ้า กันสาด
รั้ว และบานเกล็ดระบายอากาศ เป็นต้น คุณสมบัติกันน้ำรั่วซึม ทนต่อการกัดกร่อน
อายุการใช้งานยาวนาน มีการรับประกันการกัดกร่อนสูงสุดถึง 30 ปี
โดยบริษัทมีสัดส่วนรายได้จากผลิตภัณฑ์แผ่นหลังคาเคลือบขึ้นลอนประมาณร้อยละ 90 ของรายได้รวม
อีกทั้งบริษัทฯ ยังได้เปิดสายการผลิตผลิตภัณฑ์แปเหล็กกล้ากำลังสูงตัว C และ Z ในไตรมาสที่ 4
ในปี 2549 ผลิตด้วยการรีดขึ้นรูปจากแผ่นเหล็กกล้ากำลังสูง G450 ที่เคลือบกันสนิมด้วยสังกะสี
แปทั้งสองแบบนี้เหมาะสำหรับใช้ในงานโครงสร้างเหล็กรับหลังคา หรือโครงเคร่ารับผนังของอาคาร
เป็นวัสดุเบากว่าแปเหล็กดำที่มีจำหน่ายทั่วไป และมีจุดเด่นคือเป็นแปน้ำหนักเบา ติดตั้งได้รวดเร็ว
โดยการใช้ระบบน็อตสกรูแทนการเชื่อม และเริ่มผลิตแผ่นหลังคาเหล็กเคลือบขึ้นลอนรูปแบบลอนสูง
(High-rib) ซึ่งเป็นรูปลอนที่เป็นที่นิยมในกลุ่มโรงงานอุตสาหกรรมญี่ปุ่น ทั้งนี้บริษัทฯ
เชื่อว่าแผ่นหลังคาเหล็กรูปแบบใหม่ของบริษัทฯ
จะมีความสามารถในการแข่งขันในตลาดโรงงานอุตสาหกรรมญี่ปุ่นในประเทศ
เนื่องจากมีราคาที่ต่ำกว่าและการเป็นผู้ผลิตรายแรกๆ ที่เข้าแข่งขันในตลาดจะทำให้บริษัทฯ
มีโอกาสชิงส่วนแบ่งการตลาดมากกว่าผู้ผลิตที่เข้ามาทีหลัง ทำให้บริษัทฯ
สามารถขยายฐานลูกค้าได้มากขึ้นจากกลุ่มลูกค้าญี่ปุ่นที่ดำเนินุรกิจอยู่ในประเทศไทย
ด้วยแผ่นหลังคาเหล็กเคลือบขึ้นรูปแบบลอนสูง นอกจากนี้บริษัทยังเป็นผู้แทนจำหน่ายผลิตภัณฑ์อื่นๆ
ที่เกี่ยวข้องกับหลังคาและฝาผนัง อาทิ โครงหลังคาสำเร็จรูป และหลังคาโปร่งแสง
ฉนวนกันความร้อน เป็นต้น ลูกค้าผู้ใช้ผลิตภัณฑ์ของบริษัทคือโรงงานอุตสาหกรรมต่างๆ
ทั้งโรงงานที่สร้างใหม่และโรงงานที่ต้องการเปลี่ยนวัสดุมุงหลังคาให้มีความทนทานมากยิ่งขึ้น
โดยบริษัทขายสินค้าผ่านผู้รับเหมา ตัวแทนจำหน่าย และขายให้เจ้าของโครงการโดยตรง

ผลิตภัณฑ์แผ่นเหล็กเคลือบขึ้นลอน และแปเหล็กกล้ากำลังสูง ตัว C&Z บริษัทฯ
จัดจำหน่ายภายใต้เครื่องหมายการค้า “ROLLFORM” ซึ่งบริษัทเป็นผู้สร้างขึ้น และในปี 2548
บริษัทได้รับอนุมัติจาก บริษัท บลูสโคป สตีล (ประเทศไทย) จำกัด
ให้ใช้ตราสินค้าร่วมกันระหว่างตราสินค้า ROLLFORM และตรา “Steel Supplied by
BlueScope Steel” เพื่อให้ลูกค้ามั่นใจถึงวัตถุดิบที่มีคุณภาพเป็นมาตรฐานเดียวกัน

การดำเนินธุรกิจในปี 2549
ที่ผ่านมาเป็นไปด้วยความยากลำบากจากความผันผวนไม่นิ่งของการเมือง
ทำให้มีการชะลอตัวของการลงทุนในภาคอุตสาหกรรม และเศรษฐกิจของประเทศชะลอตัวลงด้วย
นอกเหนือจากนั้นก็ยังมีความผันผวนของราคาเหล็กในตลาดโลกในลักษณะปรับตัวขาขึ้น ตลอดช่วง
6-7 เดือนแรกของปี 2549 มีผลให้บริษัท บลูสโคป สตีล (ประเทศไทย) จำกัด
ซึ่งเป็นผู้ผลิตแผ่นเหล็กเคลือบสังกะสีผสมอะลูมิเนียมรายใหญ่ของประเทศไทย
และยังเป็นผู้จำหน่ายวัตถุดิบหลักให้กับบริษัทฯ ปรับราคาจำหน่ายสูงขึ้นเป็นระยะๆ
หลายครั้งในช่วงเวลาดังกล่าว เป็นเหตุให้บริษัทฯ ต้องบริหารงานขายอย่างระมัดระวัง
เพื่อมิให้เสียโอกาสการขาย และได้มีการปรับราคาขึ้นตามไปด้วยเป็นระยะๆ เพื่อมิให้บริษัทฯ
ต้องรับภาระต้นทุนสูงขึ้นจากราคาเหล็กที่ปรับตัวสูงขึ้น
อย่างไรก็ตามผลกระทบของราคาเหล็กที่ปรับตัวสูงขึ้นอย่างต่อเนื่องต่อการดำเนินธุรกิจของบริษัทฯ
นั้น ก็มิได้มีผลกระทบในแง่ลบเท่านั้น ผลกระทบในแง่บวกก็มีเช่นกัน คือ
เป็นเหตุจูงใจให้ลูกค้าเร่งการสรุปซื้อสินค้ากับบริษัทฯ
โดยที่เกรงว่าราคาจะปรับตัวสูงขึ้นหากไม่รีบสรุปปิดการสั่งซื้อ

ส่วนทิศทางการพัฒนาธุรกิจ บริษัทฯ เน้นการทำตลาดในภาพกว้างมากขึ้น
พร้อมกับการนำเสนอผลิตภัณฑ์ใหม่ๆ ที่เกี่ยวเนื่องกันควบคู่กันไปด้วย
เพื่อพัฒนาไปสู่การทำธุรกิจในภาพลักษณ์ของ Solution Provider
โดยมีการแสวงหาพันธมิตรรายใหม่ๆ ในการเสนอขายงานโครงการขนาดใหญ่
อีกทั้งยังมีการปรับช่องทางการจำหน่ายสินค้าจากเดิมที่บริษัทฯ
ขายสินค้าพร้อมติดตั้งให้กับงานโครงการต่างๆ ผ่านผู้รับเหมาโครงการเป็นส่วนใหญ่ บริษัทฯ
ได้มีการพัฒนาการจำหน่ายสินค้าผ่านตัวแทนจำหน่าย (Dealers) จากเดิมที่บริษัทฯ
มีตัวแทนจำหน่ายเพียง 19 รายในปี 2548 บริษัทฯ
ได้พัฒนาเครือข่ายตัวแทนจำหน่ายมากขึ้นเป็นทวีคูณ ซึ่งปัจจุบันมีตัวแทนจำหน่ายกว่า 36 ราย
ครอบคลุมตลาดทั้งในกรุงเทพมหานครและตามภูมิภาคอื่นๆ
มีผลให้การจำหน่ายผ่านตัวแทนจำหน่ายมีสัดส่วนมากกว่า 40% ของยอดจำหน่ายทั้งหมดในปี 2549
ที่ผ่านมา

ในระยะยาวบริษัทฯ มุ่งเน้นการพัฒนาไปสู่การดำเนินธุรกิจแบบครบวงจร (One Stop Service)
โดยเริ่มมีการเจรจากับพันธมิตรทั้งในและต่างประเทศไปบ้าง
เพื่อเป็นการเกื้อหนุนการทำธุรกิจร่วมกัน และเพื่อให้บริษัทฯ
มีช่องทางการรับถ่ายทอดเทคโนโลยีด้านออกแบบในเชิงวิศวกรรมโยธา และสถาปัตยกรรม
เป็นการปูทางไปสู่การดำเนินธุรกิจแบบครบวงจรในอนาคต

2.3 โครงสร้างรายได้

โครงสร้างรายได้ของบริษัท สำหรับงวดปี 2547 ปี 2548 และ ปี 2549 มีดังต่อไปนี้

+-------------------+-------+-------+-------+-------+--------+-------+
| โครงสร้างรายได้     | ง     |       | ง     |       | งบเฉพ  |       |
|                   | บการเ |       | บเฉพา |       | าะบริษัท |       |
|                   | งินรวม |       | ะบริษัท |       |        |       |
|                   |       |       |       |       | ปี 2549 |       |
|                   | ปี     |       | ปี     |       |        |       |
|                   | 2547  |       | 2548  |       |        |       |
+===================+=======+=======+=======+=======+========+=======+
|                   | มูลค่า  | ร้อยละ | มูลค่า  | ร้อยละ | มูลค่า   | ร้อยละ |
|                   |       |       |       |       |        |       |
|                   | (พ    |       | (พ    |       | (      |       |
|                   | ันบาท) |       | ันบาท) |       | พันบาท) |       |
+-------------------+-------+-------+-------+-------+--------+-------+
| 1. รายได้จากการขาย | 137,5 | 60.72 | 137,0 | 41.84 | 212,   | 58.36 |
|                   | 16.88 |       | 63.17 |       | 438.42 |       |
+-------------------+-------+-------+-------+-------+--------+-------+
| 2.                | 77,2  | 34.10 | 188,2 | 57.46 | 148,   | 40.78 |
| รายได             | 33.93 |       | 52.05 |       | 463.22 |       |
| ้จากการขายพร้อมติดตั้ง |       |       |       |       |        |       |
+-------------------+-------+-------+-------+-------+--------+-------+
| 3.                | 9,1   | 4.06  | -     | -     | -      | -     |
| ราย               | 97.07 |       |       |       |        |       |
| ได้จากการบริการติดตั้ง |       |       |       |       |        |       |
+-------------------+-------+-------+-------+-------+--------+-------+
| 4. รายได้อื่นๆ       | 2,5   | 1.12  | 2,2   | 0.70  | 3,     | 0.86  |
|                   | 36.18 |       | 92.45 |       | 123.79 |       |
+-------------------+-------+-------+-------+-------+--------+-------+
| รายได้รวม          | 226,4 | 1     | 327,6 | 1     | 364,   | 1     |
|                   | 84.06 | 00.00 | 07.67 | 00.00 | 025.43 | 00.00 |
+-------------------+-------+-------+-------+-------+--------+-------+

2.4 เป้าหมายการดำเนินธุรกิจ

ตลอดระยะเวลาการดำเนินงานมานานกว่า 13 ปี
บริษัทดำเนินนโยบายเพื่อการเป็นหนึ่งในผู้นำทางด้านการผลิต
จัดจำหน่ายและให้บริการติดตั้งแผ่นเหล็กเคลือบสังกะสีภายใต้นโยบายคุณภาพ “บริษัท สตีล
อินเตอร์เทค จำกัด (มหาชน) จะผลิต จัดจำหน่าย และให้บริการครบวงจรทางด้านหลังคา
และโครงสร้างเหล็กเคลือบ ภายใต้นโยบายคุณภาพและมาตรฐานเดียวกัน มีการพัฒนาอย่างต่อเนื่อง
เพื่อให้ลูกค้าได้รับความพึงพอใจสูงสุด”
โดยมีเป้าหมายทางธุรกิจเพื่อเพิ่มส่วนแบ่งการตลาดสำหรับวัสดุมุงหลังคา จากร้อยละ 3 ในปี 2547
เป็นร้อยละ 6.5 ภายในปี 2551 โดยใช้กลยุทธ์ดังต่อไปนี้

(1) มุ่งเน้นการนำเสนอสินค้าที่มีความหลากหลาย ทั้งในด้านของการเพิ่มรูปแบบลอนหลังคา
    และการเพิ่มสายการผลิตผลิตภัณฑ์ใหม่ เช่น แปเหล็กกล้ากำลังสูง รูปตัว C และ Z
    ซึ่งเป็นส่วนเสริมกับผลิตภัณฑ์หลัก
    เพื่อให้สามารถบริการลูกค้าได้รวดเร็วและครบวงจรมากยิ่งขึ้น

(2) พัฒนารูปแบบการนำเสนอสินค้าของบริษัท
    จากการขายผลิตภัณฑ์อย่างใดอย่างหนึ่งเพียงอย่างเดียว (Product Selling)
    เป็นการนำเสนอเป็นกลุ่มของผลิตภัณฑ์ใช้ร่วมกันในงานโครงการเพื่อสนองความต้องการของลูกค้า
    (Concept Selling) เพื่อให้ลูกค้าได้รับประโยชน์สูงสุด
    และสร้างส่วนแบ่งการตลาดสำหรับผลิตภัณฑ์อื่นๆที่บริษัทจัดจำหน่ายเช่น แปเหล็กกล้ากำลังสูง
    และโครงหลังคาสำเร็จรูป เป็นต้น อีกทั้งมุ่งพัฒนาไปสู่การทำธุรกิจรูปแบบ Solution
    Provider

(3) ขยายฐานลูกค้า
    โดยเฉพาะกลุ่มลูกค้าญี่ปุ่นที่เริ่มเปิดกว้างยอมรับการใช้เหล็กมาตรฐานออสเตรเลียมากขึ้น
    โดยนำเสนอรูปลอนที่เป็นที่นิยมในกลุ่มโรงงานอุตสาหกรรมญี่ปุ่น

(4) ปรับปรุงประสิทธิภาพการผลิตอย่างต่อเนื่องตามมาตรฐานสากล ISO 9001 : 2000
    และเพิ่มทักษะในการทำงานของพนักงานโดยจัดให้มีการฝึกอบรมอย่างต่อเนื่องเพื่อเพิ่มประสิทธิภาพการทำงาน
    และจัดสภาพแวดล้อมภายในให้มีความปลอดภัยและเอื้อต่อการทำงาน